kardosdrur/scandi-wiki huggingface dataset:
Th. B. Sick

Theodor Bernhard Sick (7. november 1827 i København – 27. maj 1893 sammesteds) var en dansk officer og komponist, bror til Julius og Kristian Sick.

Th. B. Sick var søn af sekretær, senere gehejmelegationsråd Johannes Henrik Sick (1786-1850) og Johanne Margarethe Thomsen (1794-1869) og voksede op i et musikalsk hjem. Han lærte tidligt at spille klaver og fik senere også undervisning i violoncel. Hos Johan Christian Gebauer fik Sick vejledning i harmonilære, men han blev aldrig rigtigt skole i musikteori, hvilket sikker skyldes, at faderen ønskede, at Sick skulle gå officersvejen. Han blev derfor indskrevet på Den kongelige militære Højskole, deltog 1850 i felttoget som sekondløjtnant ved artilleriet og udnævntes 1854 til premierløjtnant. 1863 avancerede han til kaptajn af 2. klasse og kompagnichef. Ved stormen på Dybbøl blev han fanget og samme år (1864) blev han Ridder af Dannebrog.

Efter krigen blev Sick adjudant ved artilleristaben og kompagnichef ved Københavns Søbefæstning. 1882 faldt han for aldersgrænsen, overgik året efter til forstærkningen og bevarede til sin død tilknytningen til hæren, interesserede sig meget for militærmusik og var medlem af besigtigelseskommissionen ved Munderingsdepotet.

Th. B. Sick havde fra barnsben komponeret musik og med tiden fik han skrevet mange værker. Bortset fra tre hæfter sange skrev han kun kammermusik. Hans produktion omfatter 26 sonater — deraf fire for klaver solo, femten med violoncel, fire med violin, to med obo og een med horn —, elleve strygekvartetter, ti klavertrioer, fem strygekvintetter, tre septetter og een nonet. Sick havde indsigt i den klassisk-romantiske kompositionsstil, men alligevel løfter hans værker sig ikke over det dilettantiske niveau, og de spilles sjældent i dag.

Han blev gift 18. december 1863 med Amalie (Amelie) Friedricke Charlotte Lesser (2. marts 1844 i Rendsborg – 8. august 1925 i København), datter af kaptajn Carl Ludvig August Heinrich Lesser (1800-1850) og Charlotte Christine Henriette Carstens (1817-1908) og søster til Johan Lesser.

Han er begravet på Garnisons Kirkegård.

Kilder 
 Richard Hove, "Th. B. Sick",  i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Riddere af Dannebrog
Artilleriofficerer fra Danmark
Komponister fra Danmark
Danskere i 1800-tallet
Personer i Treårskrigen fra Danmark
Personer i den 2. Slesvigske Krig fra Danmark
Personer fra København
Personer i Dansk Biografisk Leksikon
Lascar (person)

En lascar (laskar) var en sømand eller en person, som var tilknyttet en milits.

Lascarerne var personer  fra sydasien eller andre lande, øst for Kap Det Gode Håb.

Lascarer gjorde tjeneste på europæiske skibe fra det 16. århundrede indtil begyndelsen af det 20. århundrede eller tjenstgjorde i europæiske  militser.

Eksterne henvisninger 
Lascarers historie (engelsk)

Ord og vendinger
Skibsterminologi
Solstik (flertydig)

Solstik har flere betydninger:
 Solstik – sygdom, som skyldes overdreven udsættelse for sollys
 Solstik (film fra 1953) – dansk komediefilm fra 1953 af Astrid Henning-Jensen og Bjarne Henning-Jensen
 Solstik (film fra 1981) – dansk kortfilm fra 1981 instrueret af Vlado Oravsky
 Solstik (bærsort) – bærrene fra krydsningen mellem solbær og stikkelsbær
 Solstik – en Jumbobog
Lascar

Lascar har flere betydninger:
 Lascăr Catargiu – rumænsk konservativ politiker, 1823 – 1899
 Lascars (film) – fransk animations film, 2009
 Lascar (person) – en sømand eller en person, som var tilknyttet en milits.
 Lascar (vulkan) – vulkan i Andesbjergene i det nordlige Chile
Martin Rauff-Nielsen

Martin Rauff-Nielsen er en dansk forfatter, musiker, konceptudvikler og rollespiller, nok mest kendt som Spilmester Martin i rollespilsuniverset Barda. Martin Rauff-Nielsen har en bachelorgrad i film- og medievidenskab fra Københavns Universitet. Han har sammen med sin bror skrevet Politikens bog om rollespil. Han er med-ophavsmand til rollespilsuniverset Barda og til samlekortspillet Chaotic, hvor han ligeledes var lead-designer.

Martin Rauff-Nielsen har desuden været projektleder på en række undervisnings-cd-rom'er og (som Martin Rauff) medvirket på flere CD'er som bassist, sanger og/eller guitarist. I 2004 producerede han Louise Støjbergs solo-CD. I 2016 producerede han Bound By Laws CD Supermajor.

Bibliografi 
 Politikens bog om rollespil, 2007,  (sammen med Anders Rauff-Nielsen)

Referencer

Eksterne henvisninger 
 

Faglitterære forfattere fra Danmark
Dansksprogede forfattere fra Danmark
Ciano

Marc Ciano Marra (født 1986) er en dansk-italiensk "reality"-stjerne kendt for dating-serien For lækker til love og Dagens Mand. Han vandt i 2014 Et ton cash, og blev 250.000 kr. rigere. Marc Ciano Marra har som bedste skuespiller, vundet et kursus til Københavns Filmskuespiller Skole, for sin rolle i Svend Ploug Johansen kortfilm Selvfed fra 2015.

Ciano-projektet 
Cianos eksponering i medierne blev oprindeligt tilrettelagt af to journaliststuderendes (Nicolai Achton og Kristoffer Eriksen) med det formål at illustrere, hvor nemt det er uden specielle egenskaber at blive stjerne, og hvor langt man kan komme med at fortælle løgnehistorier til den danske presse og dermed skabe sig en berømthed i stil med Sidney Lees.

Blandt andet lykkedes det trioen at udgive en musikvideo med titlen "Tænker på dig", hvor det skulle forstille, at Ciano lå og dyrkede hed sex med en nøgen Ibi Støving. De fik ham herefter med i Dagens Mand, hvor han gjorde sig særdeles upopulær ved påstå, at pigerne var langt under hans standard, men at han da godt kunne overtales til en god, rød bøf og et glas rødvin, selvom han måtte trækkes med en utiltalende pige.

Projektet skulle kulminere i et klimaks, hvor Ciano skulle narre hele realitykulturen og alle danske medier, når han på live tv i Go' aften Danmark, afslørede sin sande identitet som værende en mandlig sexarbejder. Ifølge Ciano blev konsekvenserne dog for store for ham "Kristoffer og Nicolai ville have mig til at være med i Go'aften Danmark, hvor jeg skulle lade som om, jeg var sexarbejder. De ville gerne vise, at medierne ikke havde nogen kildekritik og at de bare kunne få mig ind uden videre. Men der blev det for meget for mig jeg ville ikke fremstå som en mandlig luder."

Filmografi 
 Dagens Mand (TV2)
 For lækker til love (TV3)
 Et ton cash (TV3)
 4-stjerners Middag (Kanal 5)
 Wipe-out (Kanal 5)
 Tæsk En Kendt (TV3)
 Min Mand Kan (Kanal 5)
 Rod i Køkkenet (Kanal 5)

Referencer

Eksterne henvisninger 
 'Vi har skabt et reality-monster' i Dagbladet Information
 Hellere reality-klovn end mandlig luder i Dagbladet Information
 

Tv-personligheder fra Danmark
Danskere i 2000-tallet
Arrack

Arrack (Arrak) er en alkoholisk drik, som hovedsagelig produceres i Sydasien og Sydøstasien.

Produktet bliver produceret og gæret på udtræk fra blomster fra kokospalmer, sukkerrør, korn eller ris samt frugt, afhængig af produktionsland.

Alkoholiske drikke
Clas Theodor Odhner

Clas Theodor Odhner (17. juni 1836 - 11. juni 1904) var en svensk historieskriver.

Odhner blev student 1851, Dr. phil. 1860 (Bidrag till svenska städernas och borgarståndets historia före 1633) og belønnedes med den Geijerske pris. Samme år blev han docent i Uppsala, 1865 adjunkt ved universitetet i Lund, var 1871—87 professor i historie sammesteds, 1887—1901 rigsarkivar. De betydeligste af Odhners historiske arbejder er: Sveriges inre historia under drottning Christinas förmyndare (1865), Sveriges deltagande i Westfaliska fredskongressen och grundläggningen af det svenska väldet i Tyskland (1875), Sveriges politiska historia under Konung Gustaf III's regering (del 1—3, 1885—1905, ikke afsluttet); også bør særlig nævnes brochuren Om orsakerna till Gustaf II Adolfs deltagande i trettioåriga kriget (1882), i hvilken Odhner grundig gendrev Julius Mankells påstand, at krigslyst havde været hovedmotivet til Gustaf Adolfs indgriben i Tyskland. 

På skoleundervisningsområdet har Odhner haft særdeles stor betydning, idet hans lærebøger i historie ved deres fremragende egenskaber i flere årtier var så godt som enerådende i de svenske skoler og til dels benyttedes også efter forfatterens død med tillæg af Emil Hildebrand og K.G. Westman. Den betydeligste af disse er Lärobok i Sveriges, Norges och Danmarks historia för skolans högra klasser (1. udgave 1869, derefter mange forskellige udgaver, også en illustreret).

De mest fremtrædende egenskaber hos Odhner som historiker er grundighed i forskningen og en enkel, men gedigen stil; han regnes blandt de første af Sveriges historieskrivere i det 19. århundredes sidste årtier. Den tid, i hvilken Odhner var chef for Rigsarkivet, var af meget stor betydning for det svenske arkivvæsens udvikling; der blev således i Stockholm opført en ny bygning for Rigsarkivet, og oprettelsen af landsarkivinstitutionen begyndte; af de foreslåede landsarkiver trådte det i Vadstena i virksomhed, medens Odhner endnu beklædte posten som rigsarkivar.

Kilder 

 

Historikere fra Sverige
Svenskere i 1800-tallet
Arkivarer fra Sverige
Faglitterære forfattere fra Sverige
Ansatte ved Uppsala Universitet
Ansatte ved Lunds Universitet
Svensksprogede forfattere fra Sverige
Salmonsens
Grete Tulinius

Grete Tulinius (født 22. maj 1964) er en dansk skuespiller og speaker.

Grete Tulinius er uddannet skuespiller fra Statens Teaterskole i 1988. Hun har medvirket i en lang række forestillinger på teatre over hele landet, men er mest kendt for sit virke som speaker og indlæser. Hun underviser desuden i oplæsning og mikrofonteknik på bl.a Københavns Universitet.

Grete Tulinius har lagt stemme til mere end 200 dokumentarprogrammer for Danmarks Radio, ca. 300 lydbøger for bl.a Gyldendal, Lindhardt og Ringhof og Biblioteksmedier, mange reklamer på TV og radio samt firma- og produktpræsentationer på internettet på både dansk og engelsk.
Hun har også lagt stemme til Nakoma i tegnefilmene om Pocahontas.
Af populære lydbøger kan bl.a nævnes Ida Jessens bøger om Hvium: Den der lyver, Det første jeg tænker på samt Børnene. Og i 2011 genudgav Gyldendal Jean M. Auels populærer serie Jordens Børn med Grete Tulinius som indlæser.
Hendes stemme kan desuden høres så forskellige steder som i telefonen, f.eks Jobcenter København og på Statsministeriets hjemmeside til rundvisning i Statsministeriet og på Marienborg.

Grete Tulinius er cand.scient i biologi-bioteknologi fra Landbohøjskolen med speciale i plantebiologi. 
Arbejder med populærvidenskabelig formidling af naturvidenskabelige emner både skriftligt og mundtligt. Hun afsluttede i 2009 uddannelsen til bioenergetisk psykoterapeut ved Institut for Sensetik og er desuden fadderskabs-administrator for Aktion Børnehjælp.

Kilder

Eksterne henvisninger 
 Grete Tulinius hjemmeside
 

Skuespillere fra Danmark
Tegnefilmsdubbere fra Danmark
Teaterskuespillere fra Danmark
Kristian Rem

Kristian Steen Rem (født 28. december 1970 i Glostrup) er en tidligere dansk børneskuespiller.

Rem spillede rollen som Daniel Skjern i de første seks afsnit af tv-serien Matador. Han blev senere uddannet som blikkenslager og har også arbejdet med psykisk syge og som fængselsbetjent.

Filmografi 
 Matador (1978-1981) afsnit 1-6

Eksterne henvisninger 
 
 Erlendsson, Kirsten: "Matador-Daniels svære liv: Gik i sort i 30 år". BT.dk: (18. august 2010) Hentet 16. august 2013.

Børneskuespillere fra Danmark
Ib Poulsen

Ib Poulsen er navnet på flere personer:

 Ib Poulsen (filolog) (født 1949) – dansk professor, dr.phil. og rektor
 Ib Poulsen (politiker) (født 1965) – dansk politiker
Ditte Maria Norup

Ditte Maria Norup (født 2. juni 1972 i Gentofte) er en tidligere dansk børneskuespiller.

Hun spillede rollen som Varnæs-familiens efternøler Helle i flere afsnit af tv-serien Matador. Efter Matador har hun medvirket i en reklamefilm. Hun har siden 2000 været beskæftiget i mediebranchen først som medieassistent og fra 2010 som reklameassistent på Politiken.

Ditte Maria Norup er niece til skuespillerinden Lise-Lotte Norup.

Filmografi 
Matador (1978-1981) afsnit 19-22 og 24

Ekstern henvisning 
 
 

Børneskuespillere fra Danmark
Personer fra Gentofte
US National Championships 1881

US National Championships 1881 var den første udgave af US National Championships i tennis (nu US Open), og mesterskabet blev afholdt i Newport Casino Lawn Tennis Club i Newport, Rhode Island, USA. Mesterskabet var åbent for alle medlemmer af klubber, der var medlem af United States National Lawn Tennis Association.

Der blev afviklet to rækker: herresingle og herredouble. Herresingleturneringen blev vundet af Richard Sears, som i finalen besejrede William Glyn fra Staten Island Cricket and B.B. Club med 6-0, 6-3, 6-2. Det var den første af Sears' syv sejre i træk i turneringen.

I herredoublefinalen vandt Clarence Clark og Frederick Winslow Taylor over Alexander Van Renssalaer og Arthur Newbold med 6-5, 6-4, 6-5.

Resultater

Herresingle 
Turneringen havde deltagelse af 25 spillere, og alle kampene blev spillet bedst af tre sæt bortset fra finalen, der blev spillet bedst af fem sæt. Alle sæt blev spillet først til seks partier.

Kilder / eksterne henvisninger 
 Tennis Archives - US Open 1881 (US Lawn Tennis Championships) 

Tennis i 1881
1881
UN/LOCODE

UN/LOCODE er de Forenede Nationers kode for handels- og transportlokationer. Det er et sæt af geografiske koder, der udvikles og vedligeholdes af United Nations Economic Commission for Europe (UNECE). UN/LOCODE tildeler koder til steder, der har betydning for handel og transport, såsom havne, tog- og fragtterminaler, lufthavne, postkontorer og grænseposter. Den første udgave kom i 1981 og indeholdt koder for 8.000 steder, versionen fra 2008 indeholdt koder for 60.000 steder.

Anglificeret stavemåde 
Udover forkortelsen, har man også i UN/LOCODE indlagt en definition af stavemåden på stederne, således at disse kan skrives udelukkende ved hjælp af det engelske alfabet. Det har man opnået ved, at fjerne alle diakritiske tegn fra de lokale navne.

Struktur 
UN/LOCODE består af fem karakterer. De to første er bogstaver, der definerer hvilket land, stedet ligger i. Denne kode svarer til ISO 3166-1 alpha-2. De tre næste karakterer definerer et sted indenfor dette land. Normalt benyttes der bogstaver, men cifrene fra 2 – 9 kan også benyttes, idet man udelukker brugen af "0" og "1" for at undgå misforståelser mellem "O" og "0" og mellem "I" og "1".

For hvert land kan der maksimalt tildeles 26*26*26 = 17.576 koder/steder, hvis der kun bruges bogstaver eller 34*34*34 = 39.304 koder/steder, hvis man både bruger bogstaver og tal.

Normalt vil det være sådan, at lufthavnes UN/LOCODE vil være den samme som deres tilsvarende IATA-kode, desværre kan man ikke helt regne med dette, da der findes 720 steder, hvor der ikke er overensstemmelse dem imellem.

Ekstern henvisning

Kilder 

Geografiske koder
Communauté du Pays d'Aix

Communauté du Pays d'Aix er et fransk kommunalt samarbejde, der består af 34 kommuner i de franske departementer Bouches-du-Rhône og Vaucluse.

De 33 samarbejdende kommuner i Bouches-du-Rhône er:

Og en enkelt i Vaucluse:

 Pertuis.

Statistik

Eksterne henvisninger 
 

Pays d'Aix, Communaute du
Pays d'Aix, Communaute du
The Open Championship 1868

The Open Championship 1868 var en golfturnering afholdt af og i Prestwick Golf Club i Ayrshire, Skotland onsdag den 23. september 1868. Turneringen var den niende udgave af The Open Championship, og den havde deltagelse af tolv spillere, elleve professionelle og én amatør. Mesterskabet blev afviklet som en slagspilsturnering over tre runder på Prestwick Golf Clubs 12-hullersbane.

Titlen blev vundet af den kun 17-årige Tom Morris, Jr. fra St Andrews, tre slag foran sin far Tom Morris, Sr., der var forsvarende mester. Det var første gang, at Young Tom Morris vandt mesterskabet – efterfølgende vandt han yderligere tre titler i 1869, 1870 og 1872. Selv om Tom Morris, Jr. kun var 17 år, så var det fjerde gang han deltog i mesterskabet.

Resultater

Kilder / eksterne henvisninger 
Opengolf.com – Previous Opens – Prestwick 1868
Opengolf.com – Prestwick – 1868
Antique Golf Clubs from Scotland – Open Championship – 1868: Prestwick

Noter 

1868
Sport i 1868
Pondus

Pingvinen Pondus født 1963, død, september 1970, 7½ år gammel, var en af København Zoos gennem tiderne mest kendte dyr.

Kongepingvinen Pondus er en figur i den danske børnebog, Pondus Pingvin, skrevet og illustreret af Ivar Myrhøj i 1966. Pondus Pingvin kendes på det røde tørklæde, som den har om halsen. Myrhøjs inspiration til Pondus var en kongepingvin i Københavns Zoo, som han som pressefotograf skulle tage et billede af. Han fik den ide at give den et rødt halstørklæde på. 

Myrhøj udgav fire bøger om Pondus Pingvin mellem 1966 og 1969:  
 Pingvinen Pondus (i zoologisk have) , fortalt og fotograferet af Ivar Myrhøj
 Pondus og hans venner
 Pondus og lille Tine
 Pondus til fødselsdag
senere samlet i Den store Pondus bog

Bøgerne blev oversat til flere sprog, bl.a tysk og norsk. 
Desuden er der senere udgivet andre bøger med/om pingvinen Pondus.

Udover bøgerne har Pusle Helmuth indsunget en plade om Pondus med sangene 'Godnat-sang til Pondus' og 'Pingvinmarch'.

Pr-chef Gunnar Dyrberg støttede Pondus som maskot og logo for Landmandsbanken, senere Den Danske Bank, hvor Pondus-sparebøsser modelleret af billedhuggeren Johannes Hansen blev givet til børn fra 1967. Efter to uger var 50 000 børn blevet medlemmer af Pondusklubben. Antallet voksede til 300.000 på kun et halvt år. Pondus har også givet navn til flere idrætsarrangementer med Landmandsbanken/Den Danske Bank som sponsor.

Til minde om den oprindelige Pondus har Johannes Hansen i 1972 lavet to statuer af et par kongepingviner, en i København Zoo og én på gågaden i Fredericia, lige uden for Den Danske Bank. Figurerne i Fredericia i det såkaldte ”Pondus-springvand” blev udført i glaseret stentøj, men var gentagne gange udsat for hærværk. Banken opsatte i 1973 nye figurer i bronze.

Statuen i Fredericia :

Kilder 
 Finansforbundet – Dræberpingvinen og sniper-sælen 
 Sparebøsser
 Pingo her, der og alle vegne – Information 25. juli 2007
 pingvin Politiken 8. juni 1978
 pingvin Politiken 27. februar 1999

Eksterne links 
 | Danske Banks side om Pondus

Berømte pingviner
Dyr i København Zoo
Skulpturer i Danmark
Kultur i Fredericia
Sylfide

Sylfider (også kaldet sylfer) er mytologiske væsener. Udtrykket stammer fra Paracelsus, der beskriver sylfider som usynlige væsner i luften, eller luft elementarvæsener. Der er ingen kendte betydelige mytologier forbundet med dem.
Mange alkymister og relaterede bevægelser, såsom Rosenkreutzerne, fortsatte i Paracelsus' fodspor, og omtalte sylfider i deres hermetiske litteraturer.

Digtet "Rape of the Lock" fra 1712, af Alexander Pope, var en parodiseret version af datidens guder og gudinder, og af de konventionelle episke fortællinger. Det var baseret på en hændelse fortalt af Popes ven, John Caryll.
Der omhandlede Arabella Fermor og hendes bejler, Lord Petre, der begge var fra aristokratiske katolske familier i England.
I Petre's begærerelse af Arabella, skar han en lok af hendes hår uden tilladelse, dette skabte et brud mellem de to familier.
Pope benyttede karakteren Belinda til at repræsentere Arabella, og introducerede et helt system af sylfider(Sylphs), skytsånder, fra jomfruer og forfængelige kvinder, der blev til sylfider, da de døde. De vogter Belinda's skønhed og fodrer hendes forfængelighed.

I Terry Brooks' "Magic Kingdom of Landover" – serie, er Willow en sylfide og hustru til hovedpersonen Ben Holiday. Hun er datter af floden Master og et træ-elementarvæsen, hvilket har givet hende bleg grønlig hud og smaragdfarvet hår. Hendes dobbelte natur afspejles i det faktum, at hun skal forvandle sig til et piletræ én gang hver 21. dag for at bevare sin livskraft.

I balletten Sylfiden bliver sylfider identificeret som feer, og middelalderlige legender fra et eventyrland, samt en forveksling med andre "luftige ånder" (f.eks i William Shakespeare's En skærsommernatsdrøm), en smuk og slank pige kan blive omtalt som en sylfide.

Sylfider er generelt et udtryk for mindre ånder, elementarvæsner, eller feer af luften. Fantasy-forfattere vil undertiden bruge sylfider i deres fiktion. Sylfider kan skabe gigantiske kunstneriske skyer i luften med deres luftige vinger.

Overnaturlige væsner
ISO 3166-2:FR

ISO 3166-2:FR er den franske del ISO 3166-2-koden. Frankrig er underinddelt i:

 France métropolitaine
 22 regioner
 96 departmenter

 Frankrigs oversøiske besiddelser
 4 Oversøiske regioner/departementer, 1 besiddelse og 8 oversøiske kollektiviteter.

Regions koder

Departements koder

Oversøiske regioner/departmenter

DOM-TOM-ROM koder

Se også
 Frankrigs administrative inddeling

FR
Regioner i Frankrig
Departementer i Frankrig
Youdan Cup

Youdan Cup var en fodboldturnering, der blev spillet i Sheffield, England i perioden 16. februar – 9. marts 1867. Den lokale ejer af Alexander Music Hall, Thomas Youdan, sponsorerede turneringen og stillede en pokal til rådighed. Pokalen var lavet af sølv, og selvom Youdan udloddede £ 2 til vinderen af designkonkurrecen, var pokalen ikke færdig tids nok til at bliver overrakt til vinderen ved turneringens afslutning.

Turneringformatet blev bestemt af en komite, og kampene blev spillet efter Sheffield-reglerne. De to første runder var en knock out-turnering, mens de tre hold i finalerunden spillede alle-mod-alle.

Finalen blev spillet den 5. marts 1867 på Bramall Lane i Sheffield og blev overværet af 3.000 tilskuere, som hver betalte 3 pennies i entre. Kampen brugte konceptet 'rouges' (en 'rouge' blev scoret, når et skud på mål, som kun var 4 yards brede, gik forbi men ville have gået i mål på et 8 yards bredt mål, og hvis kampen endte uafgjort efter antal scorede mål, blev antallet at scores rogues afgørende), som blev afgørende i finalen, som endte uafgjort 0-0, men hvor Hallam FC havde scoret 2 rogues mod Norfolks 1. Efterfølgende besejrede Norfolk Mackenzie i kampen om andenpladsen, og fik overrakt et sølvbæger, der blev indkøbt for entreindtægterne. På grund af sygdom var Tommy Youdan desværre ikke selv i stand til at overrække bægeret. 

Efterfølgende forsvandt pokalen. Den dukkede først op igen i 1997, da en skotsk antiksamler underrettede Hallam FC om at han var i besiddelse af den. Klubben købte den af ham for £ 2.000.

Resultater

Første runde 

Første runde blev spillet den 16. februar 1867, og de tolv hold spillede om seks pladser i anden runde.
 Hallam FC vandt over Heeley
 Norton vandt over Mechanics
 Norfolk vandt over Fir Vale
 Broomhall vandt over Pitsmoor
 Mackenzie vandt over Garrick
 Milton vandt over Wellington

Anden runde 

Anden runde blev spillet den 23. februar 1867, og de seks hold spillede om tre pladser i finalerunden.
 Mackenzie vandt over Milton
 Norfolk vandt over Broomhall
 Norton spillede uafgjort mod Hallam FC

Omkamp (samme dag)
 Hallam FC – Norton 1-0

Finalerunde 

Finalerunden bestod af en semifinale, en finale og en kamp om andenpladsen. Norfolk gik direkte til finalen, mens de to øvrige hold spillede om den anden finaleplads i semifinalen. Taberen af finalen spillede mod taberen af semifinalen i kampen om andenpladsen.

Semifinalen blev spillet den 2. marts 1867.
 Hallam FC – Mackenzie 4-0

Finalen blev spillet den 5. marts 1867 på Bramall Lane.
 Hallam FC – Norfolk 0-0 (Hallam FC vandt 2-1 i rogues)

Kampen om andenpladsen blev spillet den 9. marts 1867.
 Norfolk – Mackenzie 2-0

Kilder / eksterne henvisninger 
 RSSSF – England – Tommy Youdan Cup 1867

Noter 

Fodboldturneringer
Fodbold i 1867